Viborger Samler, 1836-04-05
Udenlandske Efterretninger. Spanien. De nyeste Beretninger fra Madrid ere af 20de Marts. Blandt den store Masse af Rygter udhæver J. des Debats Følgende som det Factiske, Resultatet af de nye Cortesvalg har været gunstigst for det længst fremskredne Parti, Ministeriet Torrenos forrige Majoritet er næsten ganske strandet. Den 16de f. M. holdt de i Madrid forsamlede Deputerede en Privat-Forsamling, der ikke havde nogen officiel Characteer, hos Madrids Civil gouverneur, Olozaga. Det angives ikke nøie, hvad der er sagt og gjort i denne Forsamling; man veed kun, at Ministeriet, efter de vigtigste Medlemmers Foredrag at slutte, havde Grund til at befrygte, at der vilde blive gjort Fordringer, hvis Opfyldelse det maatte ansee det for sin Pligt at nægte. Den følgende Dag fandt Kamrenes første (officielle) forderedende Møde Sted, hvori de organiserede deres Bureaux. Proceres udnævnte en Committee til at prøve dem, der af Dronningen maatte vælges til Medlemmer af dette Kammer, og valgte til Secretairet Marquis Miraftores og Hertugen af Oluna. (Præsident og Vicepræsident udnævnes af Dronningen.) Procuradorernes Kammer valgte, under Forsæde af Hr. Azevedo som Alderspræsident, paa ny eensstemmigt Hr. Jsturiz til Præsident. Til Secretairer valgtes Dhrr. Onis og Caballero. Valget af den Sidste, der er bekjendt som Hovedredacteur af Eco det Comercio, og som man ansaae at være istand til hvis han kunde, at proclamere Constitutionen af 1812, vækker den største Bekymring med Hensyn til den i Kammeret herskende Aand. Hidtil – tilføier J. des Deb. – kjende vi endnu intet andet Factum af Vigtighed, der med Bestemthed lader slutte til den nye Forsamlings virkelige Hensigter; ved Begyndelsen af den forrige Session nærede man de samme Bekymringer; men de gik ikke i Opfyldelse. Rigtigt nok taler man ogsaa endnu om, at Hr. Sancha, en af de nyvalgte Deputerede for Cadiz, den 26de vil gjøre Kammeret det formelige Forslag, at erklære sig for en constituerende Forsamling. Vi vide ikke, hvad man skal troe af dette Rygte, der maaskee er ligesaa ugrundet som Spaadommen og en revolutionair Bevægelse i Madrid den 19de viste sig at være. Men ved Siden af disse Rygter og sandsynligviis som en Følge af den Uvished, hvori Gemytterne befinde sig, viser sig det foruroligende Factum af en betydelig Synken af alle spanske Fonds paa den madridske Børs, fra hviken Pengene ere aldeles forsvundne, og hvor en fuldkommen Undergang truer Crediten. Hvis det er sandt, at Mendizabal agter at forlade Ministeriet, saa er det vist ikke Cortes's Tænkemaade og Stemning, forhvilke han bæver tilbage, men derimod hiint Spaniens ulægelige Saar, Creditmangelen." - En Stabsofficier er ankommen til Madrid med en Ansøgning om Afsked (allerede den sjette i Tallet) fra Cordova, men har tillige overbragt fra alle Nordarmeens Officierer en Adresse til Dronningen, at hun ei maatte bevilge denne Begjæring. J Bayonne havde man Rygter om Uroligheder i Saragossa. Jfølge de sidste Breve derfra herskede der sammesteds stor Gjæring formedelst Carlisternes Tiltagen i Aragonien, og man befrygtede en Opstand af Nationalgarden. Ban derne under Quilez, Torner og Cabrera, 4000 Mand stærke, havde besat Caspe og der udskrevet store Contributioner. General Nogueras, der lod Cabreras Moder skyde, er afløst af General van Halen.